Ilesia Franciscana de Salzburgo

A ilesia Franciscana de Salzburgo (en alemán Franziskanerkirche) ye una d'as ilesias mas antigas de Salzburgo, Austria. A ilesia se troba situada en a intersección entre Franziskanergasse y Sigmund-Haffner-Gasse, debant d'o convento franciscano d'a ciudat.

 Historia 
A primera ilesia situada en iste puesto fue construyida en o sieglo VIII mientres a epoca de Sant Virchilio, qui podría haber-la emplegau pa fer baptismos. Un documento de 1139 menciona una ilesia parroquial en iste puesto. Dita ilesia fue destruyida por un incendio en 1167, chunto con atras cinco iglesias, incluyendo-ne a seu. ADAC Reiseführer Salzburg. Martin Fraas. ADAC Reiseführer, ein Imprint von GRÄFE UND UNZER Verlag GmbH. 3 d'abril de 2023-04-03. ISBN 978-3-98645-063-2. Pach. 15 En primerías d'o sieglo XIII (prencipiando en 1208), a nau central d'a ilesia fue construyida en estilo romanico tardano, lo que la convierte en un d'os edificios mas antigos de Salzburgo. Fue consagrada en 1221. Visit Salzburg - Franziskanerkirche: Franciscan Church Geschichte des Franziskanerklosters und der Franziskanerkirche Salzburg

Entre 1408 y 1450, o maestro Hans von Burghausen prencipió os treballos en o radiant coro gotico pa reemplazar o coro romanico, que fue rematau por Stefan Krumenauer. Una esvelta torre gotica se i adhibió entre 1468 y 1498. A ilesia estió adedicada a la Virchen María y sirvió como ilesia parroquial dica 1635. Fue cedida a la Orden Franciscana en 1642. Baedeker Reiseführer Salzburger Land, Salzburg, Salzkammergut. Mag Stefan Spath y Dr Madeleine Reincke. Ed. Mair Dumont DE. ISBN 978-3-8297-9367-4 En 1670, l'arcebispe Max Gandolf de Kuenburg ordenó retallar a parti superior d'a torre d'a ilesia porque yera mas alta que a torre d'a seu. A torre fue restaurada mas tardi en 1866 en estilo neogotico por Joseph Wessiken. En o sieglo XVIII, Johann Bernhard Fischer von Erlach redisenyó l'interior d'a ilesia en estilo barroco. Franciscan Church, Salzburg. Sacred Destinations O "rosario" de capiellas dezaga de l'altar mayor data d'o sieglo XVI.

 Descripción 
O coro d'a iglesia contiene nueu capiellas decoradas en estilo barroco por Johann Bernhard Fischer von Erlach en o sieglo XVIII. A capiella dezaga de l'altar mayor tien un altar de marbre alau que data de 1561. L'altar mayor (1709), obra de Fischer von Erlach, ye feito de marbre royo y oro. A estatua central d'a Madonna en l'altar alau data d'o periodo gotico tardano (1495-1498) y fue esculpida por Michael Pacher, artista tirolés.
A escala d'o pulpito contiene un leyón de marbre d'o sieglo XII aturau dencima d'un hombre con una exprisión de dolor en o suyo rostro, enserindo a suya espada en o vientre d'o leyón. L'arco triunfal sostiene frescos de Conrad Laib.

 Organos 
A ilesia conta con tres organos: l'organo de María, l'organo d'Antonio y l'organo d'o Espritu Santo.

 Organo de María 
L'organo de María fue construyiu en 1989 por a empresa constructora d'organos Metzler, ubicada en Dietikon, Suiza. Iste instrumento de carga por eslisamiento tien 49 rechistros distribuyius en tres teclaus manuals y un pedal. As traccions d'os teclaus y rechistros son mecanicas. Metzler Orgelbau AG

Referencias

Franciscana
Franciscana de Salzburgo
Franciscana de Salzburgo
Franciscana de Salzburgo
Franciscana de Salzburgo